Publication: Magyar Közlöny
Issue: MK-2002-127 (Year: 2002, Number: 127)
Era: 1990-2004
Section: védelmérõl szóló 1995. évi LXVI. törvény 2. § a)—d) pontjainak hatálya alá tartozó iratanyagot.
Paragraph Index: 443

3. Gyarapodási szám* A gyarapodási szám a beérkezett, részletes feldolgozás elõtt álló tétel/darab nyilvántartási száma. „Gy/”, „Gyn/” vagy „Gy.sz./” jelcsoportból (gyarapodás, gyarapodási napló, gyarapodási szám rövidítésbõl) és egy — folyamatosan növekvõ — tételszámból áll. (Pl. Gy/1., Gy/2., Gy/3. vagy: Gyn/1., Gyn/2. vagy Gysz/1., Gysz/2.) A jelcsoportot úgy kell képezni, hogy eltérjen az intézményben korábban használt hasonló jelölésektõl, hogy ne fordulhasson elõ a korábban nyilvántartásban használt gyarapodási számok ismétlõdése. Amennyiben ezt a betûk segítségével nem lehetne elérni, a számozásban a korábbiakat kell folytatni, és nem (1-tõl) újrakezdeni. A gyarapodási számot a nyilvántartásba vett darabon (vagy csomagolásán, tárolóján) is fel kell tüntetni, de oly módon, hogy az a végleges leltározáskor eltávolítható legyen. A gyarapodási számot a gyûjteménybe került anyag addig viseli, amíg végleges (szak)leltárkönyvi számot nem kap.

Source: https://magyarkozlony.hu/hivatalos-lapok/f704f2a6174736fa277f7b38836e74fff1df11ff/dokumentumok/00187a2030ce29e7a309266e1e41a495c69fcc25/letoltes